钦定古今图书集成/明伦汇编/闺媛典/第059卷 > 赵钰妻郑氏
## 钦定古今图书集成/明伦汇编/闺媛典/第059卷 > 赵钰妻郑氏

按《明外史列女传》：“‘郑氏，安陆赵钰妻。性刚烈，闺房中
言动不涉非礼。或馈茶饼，问之，云：某寡妇，更适人’。大
怒且骂，命倾之。夫戏曰：‘若勿骂人，幸夫不死耳’。郑正
色曰：‘君勿忧，我岂为此者’？后钰疾将死，回视郑，瞪目
不瞑。郑曰：‘君得毋疑我乎’？即自缢于床。钰少甦，回盻
出泪而绝。”